ai4bharat/Pralekha huggingface dataset:
சிறுபான்மையினர் நலன் அமைச்சகம்
தமிழ்நாடு உள்ளிட்ட 13 மாநிலங்கள் மின்சார வாகனங்களுக்கான பிரத்தியேக கொள்கைகளுக்கு ஒப்புதல் அளித்துள்ளன
நாடாளுமன்றத்தின் மாநிலங்களவையில் கேட்கப்பட்ட கேள்விக்கு எழுத்துப்பூர்வமாக பதிலளித்த மத்திய கனரக தொழில்கள் இணை அமைச்சர் திரு கிரிஷன் பால் குர்ஜார் கீழ்காணும் தகவல்களை அளித்தார்.
இந்திய அரசின் மின்சார அமைச்சகத்தின் கீழ் இயங்கும் எனர்ஜி எஃபிசியன்சி சர்வீசஸ் லிமிடெட்டிடம்  இருந்து பெறப்பட்ட தகவல்களின் படி, எண்ணெய் இறக்குமதிகளை குறைக்கும் வகையிலும், உள்நாட்டு மின்சார வாகன உற்பத்தியாளர்கள் மற்றும் அதை சார்ந்த துறையினருக்கு ஊக்கம் அளிக்கும் வகையிலும், மின்சார போக்குவரத்து திட்டத்தை கன்வெர்ஜென்ஸ் எனர்ஜி சர்வீசஸ் லிமிடெட்  செயல்படுத்தி வருகிறது.
இந்தியாவில் மின்சார வாகன தொழிலின் நீண்டகால வளர்ச்சிக்காகவும், இந்திய மின்சார வாகன உற்பத்தியாளர்கள் முன்னணி சர்வதேச நிறுவனங்களாக உருவெடுக்க உதவுவதற்கும் இத்திட்டம் செயல்படுத்தப்படுகிறது.
49 நகரங்களில் உள்ள 160-க்கும் அதிகமான மத்திய மற்றும் மாநில அரசு துறைகளில் 1,590 மின்சார வாகனங்களை ஈஈஎஸ்எல் மற்றும் கன்வெர்ஜென்ஸ் எனர்ஜி சர்வீசஸ் லிமிடெட் இது வரை அறிமுகப்படுத்தியுள்ளது.
ஆந்திரப் பிரதேசம், தில்லி, கர்நாடகா, கேரளா, மத்தியப் பிரதேசம், மகாராஷ்டிரா, தமிழ்நாடு, தெலங்கானா, உத்தரப் பிரதேசம், உத்தரகாண்ட், மேகாலயா, குஜராத் மற்றும் மேற்கு வங்கம் ஆகிய 13 மாநிலங்கள் மின்சார வாகனங்களுக்கான பிரத்தியேக கொள்கைகளுக்கு இது வரை ஒப்புதல் அளித்துள்ளன/அறிவித்துள்ளன.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1744069
பிரதமர் அலுவலகம்
அம்பேத்கர் பிறந்த தினத்தை முன்னிட்டு பிரதமர் நாட்டு மக்களுக்கு வாழ்த்து
அம்பேத்கர் பிறந்த தினத்தை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பாபாசாகேப் டாக்டர் பீம்ராவ் அம்பேத்கர் அவர்களின் பிறந்த நாளன்று, நாட்டு மக்கள் அனைவரின் சார்பிலும் பணிவான ஓர் அஞ்சலி. என்று அவர் தனது வாழ்த்துச் செய்தியில் கூறியுள்ளார்.
(
சிறப்பு சேவைகள் மற்றும் கட்டுரைகள்
சென்னையில் உள்ள இந்திய தர நிர்ணய அமைவனத்தில் பயிற்சிப் பட்டறை
தமிழ்நாடு, புதுச்சேரி மற்றும் அந்தமான் நிக்கோபார் தீவுகளுக்கான வரைவு தர நியமங்கள் மேம்பாடு மற்றும் கட்டிட ஒழுங்குமுறைகள், 2022 பற்றிய பயிற்சி பட்டறையை இந்திய தர நிர்ணய அமைவனம்  இன்று சென்னையில் தொடங்கியது.
இந்திய தேசிய கட்டிடக் குறியீடு 2016-க்கு இணங்க, பிஐஎஸ் தயாரித்த இந்த வரைவு மேம்பாடு மற்றும் கட்டிட விதிமுறைகள், மற்றும் சிறந்த, திறமையான மற்றும்4 வெளிப்படையான கட்டிட ஒழுங்குமுறைக்கான தேசிய மற்றும் சர்வதேச நடைமுறைகளைப் பற்றிய விழிப்புணர்வை ஏற்படுத்துவதே, இந்தப் பட்டறையின் நோக்கமாகும்.
மாநில / நகர்ப்புற உள்ளாட்சிகளில் தொடர்புடைய அமைப்புகளின் மதிப்புமிக்க கருத்துக்களைப் பெறுவதும் இதன் நோக்கமாகும். இதனால் அவர்கள் ஆவணத்தை ஏற்றுக்கொள்வதற்கும் அதைச் சுமூகமாக செயல்படுத்துவதற்கும் இது வசதியாக இருக்கும். இது கட்டிடங்கள் மற்றும் சுற்றுச்சூழல் பாதுகாப்பு, நிலைத்தன்மை, ஆயுள் மற்றும் கட்டிட ஒழுங்குமுறை நடவடிக்கைகளில் எளிதாக வணிகம் செய்வதை உறுதி செய்யும்.
இப்பயிலரங்கில், சென்னை பெருநகர வளர்ச்சி ஆணையம், சென்னை பெருநகர மாநகராட்சி, தமிழ்நாடு வீட்டு வசதி வாரியம், நகர மற்றும் ஊரமைப்பு இயக்குநரகம், தமிழ்நாடு தீயணைப்பு மற்றும் மீட்புப் பணிகள், பொதுப்பணித்துறை, காவல்துறை வீட்டு வசதிக் கழகம், தமிழ்நாடு மாநிலத் தொழில்கள் மேம்பாட்டுக் கழகம், புதுச்சேரி நகர மற்றும் நாட்டுத் திட்டமிடல் துறை மற்றும் புதுச்சேரி திட்ட ஆணையம் ஆகியவற்றைச் சேர்ந்த தமிழ்நாடு மற்றும் யூனியன் பிரதேசங்களின் துறைகளின் உயர் அதிகாரிகள் கலந்து கொண்டனர்.
தமிழ்நாடு காவல்துறை வீட்டு வசதிக் கழகத்தின் நிர்வாக இயக்குநரும் டிஜிபியுமான டாக்டர் ஏ கே விஸ்வநாதன் நிகழ்ச்சியின் சிறப்பு விருந்தினராக கலந்து கொண்டார்.
இந்திய தர நிர்ணய அமைவனத்தின் சென்னை கிளை அலுவலக இயக்குநரும், தலைவருமான திருமதி பவானி, பயிலரங்கிற்கு வந்த பிரதிநிதிகளை வரவேற்றார்.
பிஐஎஸ்-இன் தென் பிராந்திய அலுவலகத்தின் துணை இயக்குநர் ஜெனரல் திரு யு.எஸ்.பி. யாதவ் முக்கிய உரையாற்றினார். இந்தியா போன்ற பல பேரிடர்களால் பாதிக்கப்படக்கூடிய நாட்டில் பாதுகாப்பான மற்றும் மீள்திறன் கொண்ட கட்டிடங்களின் முக்கியத்துவத்தை எடுத்துரைத்தார். கட்டிட வல்லுநர்கள் பேரிடர் தவிர்ப்பு மற்றும் பருவநிலை மாற்றத்தின் பிரச்சினைகளைக் கையாள்வதில் முக்கிய பங்கு வகிக்க வேண்டும் என்றும் அவர் வலியுறுத்தினார், தங்கள் துறையில் சமீபத்திய முன்னேற்றங்களுடன் தங்களைத் தாங்களே புதுப்பித்துக் கொள்ள வேண்டும் என்றும் அவர் கூறினார்.AP/IR/RS/KRS
(Visitor Counter : 89
ரெயில்வே அமைச்சகம்
169 கொவிட் பராமரிப்பு ரயில் பெட்டிகள் நாட்டின் பல்வேறு பகுதிகளில் தற்போது பயன்பாட்டில் உள்ளன
கொவிட்டுக்கு எதிரான ஒருங்கிணைந்த போரில், 4000 கொவிட் பராமரிப்பு ரயில் பெட்டிகளை தயார் செய்துள்ள ரயில்வே அமைச்சகம், மாநிலங்களின் பயன்பாட்டுக்காக சுமார் 64,000 படுக்கைகளை தயார் நிலையில் வைத்துள்ளது.
கொவிட் பராமரிப்புக்காக தற்சமயம் 169 பெட்டிகள் பல்வேறு மாநிலங்களுக்கு வழங்கப்பட்டுள்ளன.
நாக்பூர் மாவட்டத்தில் இருந்து கொவிட் பெட்டிகளுக்காக புதிய கோரிக்கை வந்த நிலையில், நாக்பூர் மண்டல ரயில்வே மேலாளர் மற்றும் நாக்பூர் நகராட்சி ஆணையர் ஆகியோருக்கு இடையே புரிந்துணர்வு ஒப்பந்தம் கையெழுத்தானது.
இதைத்தொடர்ந்து கொவிட் பராமரிப்பு ரேக்குகளுடன் கூடிய 11 ரயில் பெட்டிகளை ரயில்வே வழங்கும். மாற்றி அமைக்கப் பட்டுள்ள படுக்கை வசதி கொண்ட இந்த ஒவ்வொரு பெட்டியும் 16 நோயாளிகளை பராமரிக்கும் வசதி கொண்டவையாகும்.
புரிந்துணர்வு ஒப்பந்தத்தின் படி, மருத்துவ பணியாளர்களுக்கான இடம் மற்றும் கிருமிநாசினி மற்றும் உணவு ஏற்பாடுகளை ரயில்வே செய்யும். பெட்டிகளுக்கு தேவையான மருத்துவ உள்கட்டமைப்பை மாநில சுகாதார அதிகாரிகள் பார்த்துக் கொள்வார்கள்.
மகாராஷ்டிராவில் உள்ள அஜ்னி ஐசிடி பகுதியில், மாநில அரசின் கோரிக்கையை தொடர்ந்து தனிமை வார்டு பெட்டிகளை ரயில்வே தயார் செய்கிறது.
மகாராஷ்டிராவை தவிர தில்லி, உத்தரப்பிரதேசம் மத்தியப் பிரதேசம் உள்ளிட்ட மாநிலங்களுக்கும் கொவிட் பராமரிப்பு பெட்டிகளை ரயில்வே அனுப்பியுள்ளது.
மகாராஷ்டிராவில் உள்ள நந்துருபாரில், 57 நோயாளிகள் தற்போது இந்த வசதியை பயன்படுத்தி வரும் நிலையில் ஒருவர் வேறு இடத்திற்கு மாற்றப்பட்டுள்ளார். 322 படுக்கைகள் காலியாக உள்ளன.
தில்லியில், 1,200 படுக்கைகளுடன் கூடிய 75 பெட்டிகளை வழங்கி மாநில அரசின் கோரிக்கையை ரயில்வே நிறைவேற்றியுள்ளது.
இரண்டு பெட்டிகளை மத்தியப் பிரதேச அரசு கோரியிருந்த நிலையில், 320 படுக்கைகளுடன் கூடிய 20 பெட்டிகளை மேற்கு ரயில்வே வழங்கியுள்ளது.
சமீபத்திய பதிவுகளின் படி, 98 பேர் அனுமதிக்கப்பட்டு 28 பேர் குணமடைந்து வீடு திரும்பியுள்ளனர். கொரோனா பராமரிப்பு ரயில் பெட்டிகளை 70 நோயாளிகள் பயன்படுத்தி வருகின்றனர்.
உத்தரப் பிரதேச அரசு ரயில் பெட்டிகள் எதையும் கோராத நிலையிலும், 800 படுக்கைகளுடன் கூடிய 50 பெட்டிகள் தயார் நிலையில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1714356
-----
(Visitor Counter : 190
குடியரசுத் துணைத் தலைவர் செயலகம்
பசுமை மற்றும் நிலையான கட்டடக்கலையைப் பின்பற்றுமாறு குடியரசுத் துணைத்தலைவர் வலியுறுத்தல்
நாட்டிலுள்ள கட்டடக்கலை நிபுணர்கள் பசுமைக் கட்டடக்கலையை மேம்படுத்தி, அதைப் பின்பற்ற வேண்டும் என்று குடியரசு துணைத் தலைவர் திரு.எம்.வெங்கையாநாயுடு வலியுறுத்தியுள்ளார். இனி மேற்கொள்ளக்கூடிய கட்டுமானத் திட்டங்களில் சூரிய மின்சக்தி போன்ற புதுப்பிக்கத்தக்க எரிசக்தி வளங்களைப் பயன்படுத்த வேண்டும் என்று அவர் கேட்டுக் கொண்டார்.
ஐஐஏ நாட்கான் 2020 – மேம்பாடு என்னும் இந்தியக் கட்டடக்கலைஞர்கள் நிறுவனத்தின் தேசிய மாநாட்டின் தொடக்க நிகழ்வில், காணொளிக்காட்சி மூலம் உரையாற்றிய குடியரசுத் துணைத்தலைவர், எந்தக் கட்டுமானத்திலும் அழகியலுக்கும், நிலைத்தன்மைக்கும் இடையே சரியான சமன்பாட்டை உருவாக்குவது அவசியம் என்று வலியுறுத்தினார்.
சிந்துசமவெளி நாகரிகம் முதல் நவீனகால கோனார்க் சூரியக்கோவில் வரை இந்தியக் கட்டடக்கலையின் பரிணாமத்தை சுட்டிக்காட்டிய திரு. நாயுடு, உள்நாட்டிலேயே கிடைக்கும் பொருள்கள் மற்றும் நுட்பங்களைப் பயன்படுத்திக் கட்டப்பட்ட பல நினைவுச் சின்னங்களின் பிறப்பிடமாக நமது நாடு திகழ்கிறது என்றார்.
தன்னிறைவு, நெகிழ்வுத்தன்மை, உள்ளார்ந்த கட்டடக்கலையை உருவாக்குவது பற்றிக் குறிப்பிட்ட குடியரசுத் துணைத்தலைவர், இந்தியாவின் பலதரப்பட்ட கட்டடக்கலைகளின் வடிவமைப்பு, அம்சங்களை முன்மாதிரியாகக் கொண்டு, அந்தப் பாரம்பரிய மரபை, சுற்றுச்சூழலுக்கு உகந்த, மக்களுக்கு அவசியமான, பொருத்தமான சிறந்தவற்றை முன்னெடுக்க வேண்டும் என்று கேட்டுக் கொண்டார்.
பொலிவுறு நகரங்கள், அனைவருக்கும் வீட்டுவசதி போன்ற அரசின் முக்கியமான திட்டங்கள் குறித்துப் பாராட்டிய திரு. நாயுடு, இந்தத் திட்டங்களில் கலாச்சாரம் மற்றும் பாரம்பரியத்தை ஊக்குவிக்க வேண்டும் என்று கேட்டுக் கொண்டார்.
நவீன நடைமுறையுடன் வசதிகளை அளிப்பதற்குக் கட்டடக்கலை நிபுணர்கள் முன்னுரிமை அளிக்குமாறு அவர் வலியுறுத்தினார். “இருப்பிடத்தையும், பாதுகாப்பையும் வழங்குவதுடன், வசதியையும், பாதுகாப்பையும் அளிக்கும் வகையில், கட்டட அமைப்புகளை உருவாக்குவதை நோக்கமாகக் கொள்ள வேண்டும்’’ என அவர் வலியுறுத்தினார்.
“தொற்றைச் சமாளிப்பதுடன் அதன் பின்னர் ஏற்படும் பிரச்சினைகளுக்குத் தீர்வு காண உதவும் வகையில், கட்டடக்கலை வல்லுநர்கள் புதிய சிந்தனைகளுக்கான வாய்ப்புகளைக் கண்டறிந்து, வடிவமைப்பு எல்லை குறித்த உரையாடல்களை மேற்கொள்ள வேண்டும்’’ என அவர் கேட்டுக் கொண்டார்.
பிரதமர் அலுவலகம்
பிரதமருக்கும் உஸ்பெகிஸ்தான் அதிபருக்கும் இடையே இருதரப்பு பேச்சுவார்த்தை
உஸ்பெகிஸ்தானின் சமர்கண்டில் நடைபெறும் ஷாங்காய் ஒத்துழைப்பு அமைப்பின் அரசுத் தலைவர்கள் கவுன்சிலின் 22 வது கூட்டத்திற்கு இடையே உஸ்பெகிஸ்தான் குடியரசின் அதிபர் மேன்மை தங்கிய திரு சவுகத் மிர்சியோயெவைப் பிரதமர் நரேந்திர மோடி செப்டம்பர் 16 அன்று சந்தித்தார்.
2020 டிசம்பரில் நடைபெற்ற இணையம் வழியான உச்சி மாநாட்டு முடிவுகளை அமலாக்கம் செய்வது உள்ளிட்ட இரு தரப்பு உறவுகளில் ஒட்டுமொத்த முன்னேற்றம் குறித்து இந்தத் தலைவர்கள் விவாதித்தனர்.
இருதரப்பு ஒத்துழைப்பின் முன்னுரிமை துறைகள் பற்றி, குறிப்பாக வர்த்தகம், பொருளாதார ஒத்துழைப்பு, போக்குவரத்துத் தொடர்பு ஆகியவை பற்றி இரு தலைவர்களும் பேச்சு நடத்தினர். வர்த்தகப் பொருட்களின் எண்ணிக்கையை அதிகரிப்பதற்கு ஒருங்கிணைந்த முயற்சிகளின் தேவையை வலியுறுத்திய அவர்கள் வர்த்தகத்தையும் முதலீட்டையும் அதிகரிக்க நீண்ட கால ஏற்பாடுகளின் தேவை பற்றியும் பேசினர். இந்த வகையில் ஜஃப்பார் துறைமுகத்தையும் சர்வதேச வடக்கு தெற்கு போக்குவரத்து பாதையையும் பயன்படுத்துவது உள்ளிட்ட முக்கியமான போக்குவரத்துத் தொடர்பு பற்றியும் இதில் பரிசீலிக்கப்பட்டது.
தகவல் தொழில்நுட்பம், சுகாதாரம், உயர்கல்வி போன்ற துறைகளில் ஒத்துழைப்பை வலியுறுத்திய இந்த தலைவர்கள், இந்தியக் கல்வி நிறுவனங்களைத் திறத்தல்,
உஸ்பெகிஸ்தான் மற்றும் இந்திய பல்கலைக்கழகங்களுக்கு இடையேயான பங்களிப்பை வரவேற்றனர்.
இந்த ஆண்டு ஜனவரியில் நடைபெற்ற முதலாவது இந்தியா- மத்திய ஆசியா உச்சி மாநாட்டு முடிவுகளின் முக்கியத்துவம் பற்றியும் இந்தத் தலைவர்கள் பேசினர். இந்த மாநாட்டு முடிவுகளின் அமலாக்கத்தில் முன்னேற்றம் இருப்பதாக அவர்கள் தெரிவித்தனர்.
உஸ்பெகிஸ்தானின் வெற்றிகரமான தலைமையின் கீழ் ஷாங்காய் ஒத்துழைப்பு கூட்டமைப்பின் உச்சி மாநாட்டின் சிறப்பான ஏற்பாட்டிற்காக அதிபர் மிர்சியோயெவைப் பிரதமர் பாராட்டினார்.
அறிவியல் மற்றும் தொழில்நுட்பத்துறை
புளியங்கொட்டை மற்றும் பருத்திக் கழிவுகளை, சூப்பர்கெபாசிட்டர் மின்முனைகளாக மாற்றலாம்
புளியங்கொட்டை மற்றும் பருத்தி கழிவினைப் பயன்படுத்தி, குறைந்த செலவிலான சூப்பர்கெபாசிட்டர் மின்முனைகளை உருவாக்கலாம் என்று இந்திய விஞ்ஞானிகள் கண்டறிந்துள்ளனர். மத்திய அறிவியல் தொழில்நுட்பத் துறையின் கீழ் இயங்கும் தன்னாட்சி நிறுவனமான பவுடர் மெட்டலார்ஜி மற்றும் புதிய பொருட்களுக்கான சர்வதேச நவீன ஆராய்ச்சி மையத்தின் விஞ்ஞானிகள், புளியங்கொட்டைகளையும், தொழிற்சாலையில் கிடைக்கும் பருத்திக் கழிவுகளையும் பயன்படுத்தி குறைவான விலையில், சூப்பர் கெபாசிட்டர் மின்முனைகளை தயாரித்துள்ளனர். இவற்றை மின்சக்தியை சேமித்து வைப்பதற்காகப் பயன்படுத்தலாம். விரிவான தகவல்களுக்கு : https://pib.gov.in/PressReleasePage.aspx?PRID=1647534
பிரதமர் அலுவலகம்
நேற்று மாலை நடைபெற்ற தமிழ் புத்தாண்டு கொண்டாட்ட நிகழ்ச்சியின் சிறப்பம்சங்களை பிரதமர் பகிர்ந்து கொண்டுள்ளார்
பிரதமர் திரு நரேந்திர மோடி, புதுதில்லியில் உள்ள மத்திய இணை அமைச்சர் டாக்டர். எல்.முருகனின் இல்லத்தில் நேற்று மாலை நடைபெற்ற தமிழ் புத்தாண்டு கொண்டாட்ட நிகழ்ச்சியின் காட்சிகளை பகிர்ந்துள்ளார். தமிழ் புத்தாண்டு கொண்டாட்ட நிகழ்ச்சியின் வீடியோவையும் திரு மோடி பகிர்ந்துள்ளார்.
பிரதமரின் டுவிட்டர் பதிவு வருமாறு;
"நேற்று மாலை நடந்த தமிழ் புத்தாண்டு கொண்டாட்ட நிகழ்ச்சியின் சிறப்பம்சங்கள் இதோ..."
மனித வள மேம்பாட்டு அமைச்சகம்
‘காசி தமிழ்ச் சங்கமம்’ நிகழ்ச்சியில் கலந்துகொள்வதற்காக இரண்டாவது தமிழ் பிரதிநிதிகள் குழு செவ்வாய்க்கிழமை காசி சென்றடைந்தது
தமிழகத்தின் பல்வேறு பகுதிகளில் இருந்து மாணவர்கள், கலாசாரக் கலைஞர்கள், கல்வியாளர்கள், இலக்கியவாதிகள், வரலாற்றாசிரியர்கள் உள்ளிட்ட பிரதிநிதிகள் அடங்கிய இரண்டாவது குழு, ஒரு மாத கால ‘காசி தமிழ் சங்கமம்’ நிகழ்ச்சியில் கலந்துகொள்வதற்காக செவ்வாய்க்கிழமை காலை புனித நகரமான காசி சென்றடைந்தது. வாரணாசி கண்டோன்மென்ட் ரயில் நிலையம் சென்ற அவர்களுக்கு சிறப்பான வரவேற்பு அளிக்கப்பட்டது. காசியில் நடக்கும் திருவிழாவில் கலந்து கொண்ட பிறகு, அவர்கள் பிரயாக்ராஜ் மற்றும் அயோத்திக்கு செல்வார்கள்.
தமிழகத்தின் பல்வேறு பகுதிகளில் இருந்தும் இதே போன்ற குழுக்களில் ஏராளமான பிரதிநிதிகள் ஒரு மாத கால ‘காசி தமிழ் சங்கமம்’ நிகழ்ச்சியில் பங்கேற்பதற்காக வெவ்வேறு குழுக்களாக காசியைச் சென்றடைவார்கள். வாரணாசி தவிர, அவர்கள் பிரயாக்ராஜ் மற்றும் அயோத்திக்கு செல்வார்கள். இந்த மக்களுடனான மக்கள் பரிமாற்றத் திட்டத்தின் முக்கிய நோக்கம், அறிவு, கலாச்சாரம் ஆகிய இரு மரபுகளையும் நெருக்கமாகக் கொண்டுவருவதுடன், பகிரப்பட்ட பாரம்பரியத்தைப் பற்றிய புரிதலை உருவாக்குவதும், இந்த இரு பிராந்திய மக்களிடையே உறவுகளை வலுப்படுத்துவதும் ஆகும். தமிழ்நாட்டிலிருந்து வரும் பிரதிநிதிகள் காசியின் வரலாற்று முக்கியத்துவத்தைப் புரிந்து கொள்ள முடியும். ஒரு மாத கால நிகழ்வின் போது, தமிழ்நாட்டின் பல்வேறு கலாச்சாரக் குழுக்கள் காசியில் கலாச்சார நிகழ்ச்சிகளை நடத்தவுள்ளன.
‘காசி தமிழ் சங்கமம்’ கடந்த 19 ந்தேதி பிரதமர் திரு நரேந்திர மோடியால் தொடங்கி வைக்கப்பட்டது. தமிழ்நாட்டின் பிரதிநிதிகள் மட்டுமின்றி, காசியில் உள்ள உள்ளூர் மக்களும் அதிக அளவில் இந்த ஒரு மாத கால நிகழ்வில் மிகுந்த ஆர்வத்துடன் பங்கேற்கின்றனர்.
பிரதமர் அலுவலகம்
மணிப்பூரில் அசாம் ரைஃபில்ஸ் வாகனங்கள் மீது நடைபெற்ற தாக்குதலுக்கு பிரதமர் கண்டனம்
மணிப்பூரில் அசாம் ரைஃபில்ஸ் வாகனங்கள் மீது நடைபெற்ற தாக்குதலுக்கு பிரதமர் திரு நரேந்திர மோடி கண்டனம் தெரிவித்துள்ளார். இன்று வீர மரணமடைந்த வீரர்கள் மற்றும் அவர்களது குடும்பத்தினருக்கு அவர் மரியாதை செலுத்தினார்.
“மணிப்பூரில் அசாம் ரைஃபில்ஸ் வாகன அணிவகுப்பு மீது நடைபெற்ற தாக்குதலை வன்மையாகக் கண்டிக்கிறேன். இன்று வீர மரணமடைந்த வீரர்கள் மற்றும் அவர்களது குடும்பத்தினருக்கு மரியாதைச் செலுத்துகிறேன். அவர்களது தியாகம் என்றைக்கும் மறக்கப்படாது. இந்த துயரமான நேரத்தில் எனது ஆழ்ந்த இரங்கல்களை உயிரிழந்த வீரர்களின் குடும்பத்தினருக்குத் தெரிவித்துக் கொள்கிறேன்,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
மத்திய அமைச்சரவை
இந்திய ரயில்வேயை அமைப்பு ரீதியாக மாற்றியமைத்து மறுசீரமைக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் புதுதில்லியில் இன்று நடைபெற்ற மத்திய அமைச்சரவைக் கூட்டத்தில் இந்திய ரயில்வேயை அமைப்பு ரீதியாக மாற்றியமைத்து மறுசீரமைக்க ஒப்புதல் அளிக்கப்பட்டுள்ளது. வரலாற்றுச் சிறப்புமிக்க இந்த சீர்திருத்த நடவடிக்கை இந்திய ரயில்வேயை வளர்ச்சிப் பாதையில் கொண்டு செல்வது என்ற அரசின் தொலைநோக்கு செயல் திட்டத்தை அடைய பேருதவியாக அமையும்.
ரயில்வேத் துறையில் தற்போதுள்ள 8 ஏ பிரிவு பணிகளை ஒருங்கிணைத்து, இந்திய ரயில்வே மேலாண்மைப் பணி  என்ற பெயரில் மத்திய பணியாக மாற்றப்படும்.
இந்தப் பணிகள் ஒருங்கிணைப்பு, துறை ரீதியான ஆதிக்கத்திற்கு முடிவுகட்டுவதுடன் ரயில்வேத்துறை சுமூகமாக செயல்படுவதை ஊக்குவித்து, முடிவுகள் மேற்கொள்வதை விரைவுபடுத்துவதோடு, ரயில்வேத் துறைக்கு உகந்த கண்ணோட்டத்தை உருவாக்குவதுடன், பகுத்தறிவு ரீதியான முடிவுகள் மேற்கொள்வதையும் ஊக்குவிக்கும்.
ரயில்வே வாரியம் இனி துறை ரீதியான பணிகளை மேற்கொள்ளும் அமைப்பாக இருக்காது என்பதோடு, குறைந்த அளவிலான கட்டமைப்பைக் கொண்ட அமைப்பு ஒன்று ஏற்படுத்தப்படும்.
ரயில்வே வாரியத் தலைவரை தலைமை செயல் அதிகாரியாகவும் 4 உறுப்பினர்கள் மற்றும் சில சுதந்திரமான உறுப்பினர்களை கொண்டதாக ரயில்வே வாரியம் இருக்கும்.
ரயில்வே பணிகள் ஒருங்கிணைப்பு, இத்துறையை மாற்றியமைக்க நியமிக்கப்பட்ட பிரகாஷ் தாண்டன், ராகேஷ் மோகன், சாம் பிட்ரோடா மற்றும் விவேக் தேப்ராய் குழுக்களின் பரிந்துரை அடிப்படையிலேயே மேற்கொள்ளப்படவுள்ளது.
2019 டிசம்பர் 7 & 8 ஆம் தேதிகளில் நடைபெற்ற “பரிவர்த்தன் சங்கோஸ்தி” என்ற பெயரிலான 2 நாள் மாநாட்டில் கலந்து கொண்ட ரயில்வே அதிகாரிகளின் கருத்தொற்றுமை மற்றும் ஒட்டுமொத்த ஆதரவின் படியே இந்த சீர்திருத்தங்கள் மேற்கொள்ளப்படுகிறது.
பணிகள் ஒருங்கிணைப்புக்கான நடைமுறைகள் மத்திய பணியாளர் நலத்துறையுடன் கலந்தாலோசித்து மேற்கொள்ளப்படும்.
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோருக்கு அதிகாரமளித்தல் வாரம் மற்றும் விடுதலையின் அமிர்தப் பெருவிழாவை நுகர்வோர் விவகாரங்கள் துறை கொண்டாடுகிறது
விடுதலையின் அமிர்தப் பெருவிழாவின் ஒரு பகுதியாக, கடந்த 75 ஆண்டுகளாக வளர்ந்து வரும் இந்தியா, அதன் சிறப்பு வாய்ந்த வரலாறு, மக்கள், கலாச்சாரம் மற்றும் சாதனைகளைக் குறிக்கும் விதமாக நுகர்வோருக்கு அதிகாரமளித்தல் வாரத்தை 2022 மார்ச் 14 முதல் நுகர்வோர் விவகாரங்கள் துறை கொண்டாடி வருகிறது.
ஐகானிக் வாரக் கொண்டாட்டங்களின் கீழ் இந்திய தரநிலை அமைப்பின் பல்வேறு துறைகளால் 7 நிகழ்ச்சிகள் ஏற்பாடு செய்யப்பட்டுள்ளன. இதைத் தவிர இந்தியத் தரநிலை அமைப்பின் அனைத்து கிளை அலுவலகங்களும் 2022 மார்ச் 14 அன்று நாற்பத்தியோறு கிராமப்புற மக்கள் தொடர்பு நிகழ்ச்சிகளை நடத்தின.
இது தொடர்பாக ஒவ்வொரு கிளை அலுவலகமும் ஒரு தொடர்பு அலுவலரை நியமித்ததோடு, அதன் பகுதியிலுள்ள ஒரு கிராமத்தை நிகழ்ச்சியை நடத்துவதற்காக அடையாளம் கண்டது . இந்த நிகழ்ச்சிகளின்போது நுகர்வோர் உரிமைகள், நுகர்வோர் பாதுகாப்புச் சட்டம், தேசிய நுகர்வோர் உதவி எண், தவறாக வழிநடத்தும் விளம்பரங்கள், பொருட்களில் பேக்கிங் மற்றும் லேபிள் குறித்த விதிகள் உள்ளிட்டவை குறித்து மக்களிடையே விழிப்புணர்வு உருவாக்கப்பட்டது.
ஹால்மார்க் திட்டம், ஐஎஸ்ஐ முத்திரை, கட்டாயச் சான்றிதழ் வழங்கல் உள்ளிட்ட இந்திய தரநிலை அமைப்பின் பல்வேறு திட்டங்கள் மற்றும் நடவடிக்கைகள் குறித்தும் நிகழ்ச்சிகளில் கலந்து கொண்டவர்களுக்கு விளக்கப்பட்டது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleseDetail.aspx?PRID=1807009
இளைஞர் நலன் மற்றும் விளையாட்டு அமைச்சகம்
உத்தரப்பிரதேசத்தின் குத்துச்சண்டை வீரர் திரு சுனில் சவுகான் மற்றும் வில்வித்தை வீரர் நீரஜ் சவுகானுக்கு ரூபாய் ஐந்து லட்சம் உதவித் தொகையை அறிவித்தார் விளையாட்டு துறை அமைச்சர் திரு கிரண் ரிஜிஜு
உத்தரப் பிரதேசத்தைச் சேர்ந்த குத்துச் சண்டை வீரர் திரு சுனில் சவுகான். அவரது சகோதரர் வில்வித்தை வீரர் நீரஜ் சவுகான் ஆவார். கொரோனாவினால் ஏற்பட்ட ஊரடங்கினால் இவர்களது தந்தை வேலையை இழந்து காய்கறி விற்க நேர்ந்தது. இவர்களுக்கு உதவ விளையாட்டு துறை அமைச்சகம் முன்வந்துள்ளது.
இந்த சகோதரர்களுக்கு, பண்டித தீனதயாள உபாத்தியாயா தேசிய விளையாட்டு வீரர்கள் நல நிதியிலிருந்து ரூபாய் 5 லட்சத்தை வழங்க மத்திய இளைஞர் நலன் மற்றும் விளையாட்டுத் துறை அமைச்சர் திரு கிரண் ரிஜிஜூ உத்தரவிட்டுள்ளார்.
வில்வித்தை வீரரான திரு நீரஜ் சவுகான், 2018 ல் நடந்த சீனியர் வில்வித்தை சாம்பியன்ஷிப் போட்டியின் 50 மீட்டர் பிரிவில் வெள்ளிப் பதக்கம் வென்றுள்ளார். திரு சுனில் சவுகான், 2020 கேலோ இந்திய பல்கலைக்கழக விளையாட்டில் குத்துச்சண்டை பிரிவில் தங்கப் பதக்கத்தை வென்றார்.
இது போன்று நிதி உதவி தேவைப்படும் விளையாட்டு வீரர்கள் விளையாட்டு அமைச்சகத்தின் இணைய தளத்திலோ அல்லது கீழுள்ள மின் அஞ்சலில் தொடர்பு கொண்டு விண்ணப்பிக்கலாம்: myasoffice[at]gmail[dot]com
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1662080
-----
(Visitor Counter : 98
எரிசக்தி அமைச்சகம்
இமாச்சலப் பிரதேசத்தின் தொலைதூரப் பகுதிகளுக்கும் தொலைத்தொடர்பு வசதி: மின் தொகுப்பு நிறுவனம்-மாநில அரசு ஒப்பந்தம்
மலைப் பிரதேசங்களில் தொலைத்தொடர்பு இணைப்பை மேம்படுத்துவதற்காக மத்திய மின்சக்தி அமைச்சகத்தின் கீழ் செயல்படும் இந்திய மின் தொகுப்பு நிறுவனம், 500 கிலோமீட்டர் வரையிலான தொலைத்தொடர்பு இணைப்பின் ஒளியியல் நில கம்பியைப் பயன்படுத்துவதற்கு சிம்லாவில் உள்ள இமாச்சலப் பிரதேச மின்சார வாரியத்துடன்  அண்மையில் ஓர் ஒப்பந்தத்தில் கையெழுத்திட்டது. மாநிலத்தில் இணைப்பை அதிகரிப்பதற்காக ஹெச்பிஎஸ்இபிஎல் ஏற்கனவே நிலுவையிலுள்ள கூடுதல் திறன் கொண்ட 350 கிலோ மீட்டர் ஒளியியல் நில கம்பியைவிட இது கூடுதலாகும். மொத்தம் 850 கிலோ மீட்டர் தொலைவில் தொலைத்தொடர்பு இணைப்பினால் மின் தொகுப்பு நிறுவனம் மாநிலத்தின் தொலைதூரப் பகுதிகளையும் சென்றடைய முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690361
நிதி அமைச்சகம்
இரண்டு வருவாய் வாரியங்கள் இணைப்பு என்று வெளியான செய்தி உண்மைக்கு புறம்பானது
மத்திய நேரடி வரிகள் வாரியத்தையும், மத்திய மறைமுக வரிகள் மற்றும் சுங்க வாரியத்தையும் இணைக்கும் திட்டத்தை அரசு பரிசீலிப்பதாக முன்னணி செய்தித்தாள் ஒன்றில் இன்று ஒரு செய்தி வெளியிடப்பட்டிருக்கிறது. மத்திய வருவாய் வாரியங்கள் சட்டம், 1963-இன் கீழ் உருவாக்கப்பட்ட இந்த இரு வாரியங்களை இணைக்கும் திட்டம் அரசிடம் இல்லை என்பதால் இந்த செய்தி உண்மைக்கு மாறானதாகும். பகுதிவாரியான அதிகார வரம்பில் கைப்பட செய்யப்பட்ட மதிப்பீட்டில் இருந்து முழுக்க மின்னணு சார்ந்த முகம் தேவைப்படாத மதிப்பீட்டுக்கு மாறுதல், மின்னணு சரிபார்த்தல் அல்லது பரிவர்த்தனைகள் மற்றும் முகம் தேவைப்படாத மேல் முறையீடுகள் என பெரிய அளவில் வரிசெலுத்துவோருக்குத் தோழமையான சீர்த்திருத்தங்களை நிதி அமைச்சகம் செய்து வரும் வேளையில், அமைச்சகத்தின் உரிய அதிகாரிகளிடம் உண்மைகளை சரிபார்த்துக் கொள்ளாமல் வெளியிடப்பட்டுள்ள இந்தச் செய்தி கொள்கை கவனச்சிதறலையே ஏற்படுத்துகிறது.
அந்தச் செய்தியில் குறிப்பிட்டிருந்தபடி, இணைப்புப் என்பது வரி நிர்வாக சீர்த்திருத்தங்கள் ஆணையத்தின் பரிந்துரைகளில் ஒன்றாகும். ஆணையத்தின் அறிக்கையை விரிவாகப் பரிசீலனை செய்த அரசு, இந்தப் பரிந்துரையை ஏற்கவில்லை. பாராளுமன்றத்தில் எழுப்பப்பட்ட கேள்வி ஒன்றுக்கு பதிலளிக்கையில் அரசு கொடுத்த வாக்குறுதியின் ஒரு பகுதியாக, அரசு வாக்குறுதிகள் குழுவின் முன்னும் 2018-இல் இந்த உண்மையை அரசு சமர்ப்பித்தது. வருவாய்த் துறையின் இணையதளத்தில் வெளியிடப்பட்டுள்ள வரி நிர்வாகச் சீர்த்திருத்தங்கள் ஆணையத்தின் பரிந்துரைகளின் மீது எடுக்கப்பட்ட நடவடிக்கைகள் மீதான அறிக்கையும் இந்தப் பரிந்துரை ஏற்கப்படவில்லை எனத் தெளிவாகக் காட்டுகிறது.
பொதுத்தளத்தில் உள்ள அதிகாரப்பூர்வ கோப்புகளைக் கூட முறையாக சரி பார்க்காமல், நிதி அமைச்சகத்தின் உரிய அதிகாரிகளிடம் தற்போதைய நிலையைப் பற்றிக் கேட்டு அறிந்து கொள்ளாமல் உண்மைக்கு மாறான இந்தக் கட்டுரை வெளியிடப்பட்டுள்ளது தெளிவாகிறது. இதழியல் தரத்தை இது மிகவும் தாழ்ந்து பிரதிபலிப்பதோடு, உண்மைகளை சரிபார்த்தல் மீதான முழு புறக்கணிப்பையே இது வெளிக்காட்டுகிறது. முதல் பக்கத் தலைப்புச் செய்தி அளவில் இப்படிப்பட்ட ஒரு சரிபார்க்கப்படாத கட்டுரை வெளியிடப்படப்பட்டிருக்கும் பட்சத்தில், செய்தி வாசிக்கும் அனைத்து பொது மக்களுக்கும் இது கவலையளிப்பதாகும். அடிப்படையற்றது மற்றும் சரிபார்க்கப்படாதது என்று இந்த செய்தி முழுவதுமாக நிராகரிக்கப்படுகிறது.
பிரதமர் அலுவலகம்
கோபால் கிருஷ்ண கோகலேவின் பிறந்தநாளை முன்னிட்டு பிரதமர் அவருக்குப் புகழாரம்
தலைசிறந்த சுதந்திரப் போராட்ட வீரரான கோபால் கிருஷ்ண கோகலேவின் பிறந்தநாளை முன்னிட்டு பிரதமர் திரு நரேந்திர மோடி, அவருக்குப் புகழாரம் சூட்டியுள்ளார்.
நாட்டிற்கு சேவை புரிவதற்காகத் தம்மை அர்ப்பணித்துக் கொண்ட அவரது வாழ்க்கை, நாட்டு மக்களுக்குத் தொடர்ந்து ஊக்கமளிக்கும் என்று பிரதமர் தமது சுட்டுரைச் செய்தியில் குறிப்பிட்டுள்ளார்.
பிரதமர் அலுவலகம்
கோபன்ஹேகனில் உள்ள இந்திய வம்சாவளியினருடன் பிரதமர்கள் உரையாடல்
பிரதமர் நரேந்திர மோடி, டென்மார்க் பிரதமர் திருமதி மெட்டே ஃபிரடெரிக்சன் ஆகியோர் கோபன்ஹேகனில் உள்ள பெல்லா மையத்தில் இந்திய வம்சாவளியினருடன் உரையாடினார்கள். இந்நிகழ்ச்சியில் மாணவர்கள், ஆராய்ச்சியாளர்கள், தொழிலதிபர்கள் உள்ளிட்ட ஆயிரத்திற்கும் மேற்பட்டோர் கலந்து கொண்டனர்.
டென்மார்க்கில் வசிக்கும் இந்தியர்களுக்கு அளிக்கும் கௌரவத்திற்காக அந்நாட்டு பிரதமர் திருமதி மெட்டே ஃபிரடெரிக்சனுக்கு பிரதமர் திரு நரேந்திர மோடி பாராட்டு தெரிவித்தார். சிறந்த வளர்ச்சியை அடைவதற்கான வழிவகைகளை காணுவதற்கு இருநாடுகளும் இணைந்து செயலாற்ற முடியும் என்று கூறியுள்ளார். டென்மார்க்கில் வசிக்கும் இந்தியர்கள் சிறந்த முறையில் செயலாற்றுவதாக அவர் பாராட்டு தெரிவித்தார். இந்தியாவின் பொருளாதார சூழ்நிலை குறித்து எடுத்துரைத்த அவர், இருநாடுகளும் இணைந்து மேலும் செயல்படுவதை வரவேற்பதாக கூறினார்.
உள்நாட்டு விமானப் போக்குவரத்து அமைச்சகம்
கோவிட்-19 –தொற்றுக்கு எதிரான போராட்டத்தை ஆதரிக்கும் வகையில் நாடு முழுவதும் 541 டன் மருத்துவ சரக்குகளை கொண்டு சென்றது லைஃப்லைன் உதான் விமானங்கள்
கோவிட்-19 தொற்றுக்கு எதிரான போராட்டத்தை ஆதரிப்பதற்காக நாட்டின் தொலைதூர பகுதிகளுக்கு அத்தியாவசிய மருத்துவ சரக்குகளை கொண்டு செல்ல ‘லைஃப்லைன் உதான்’ விமானங்கள் மத்திய விமான போக்குவரத்து அமைச்சகத்தால் இயக்கப்படுகின்றன. கோவிட் -19 தொற்றால் ஏற்பட்டுள்ள தேசிய பொது முடக்கத்தின் போது, லைஃப்லைன் உதானின் கீழ் 316 விமானங்களை ஏர் இந்தியா, அலையன்ஸ் ஏர், இந்திய விமானப்படை மற்றும் தனியார் நிறுவனங்கள் இணைந்து இயக்கியுள்ளன. இவற்றில் 196 விமானங்கள் ஏர் இந்தியா மற்றும் அலையன்ஸ் ஏர் நிறுவனங்களால் இயக்கப்பட்டுள்ளன. இந்த விமானங்கள் மூலம் இன்று வரை கொண்டு செல்லப்பட்ட சரக்கு சுமார் 541.33 டன் மற்றும் லைஃப்லைன் உதான் விமானங்கள் சென்றடைந்த வான்வழி தூரம் 3,14,965 கி.மீ ஆகும்.
பவன் ஹான்ஸ் நிறுவனம் உள்ளிட்ட பல ஹெலிகாப்டர் சேவைகள் ஜம்மு-காஷ்மீர், லடாக், தீவுகள் மற்றும் வடகிழக்கு பிராந்தியங்களில் முக்கியமான மருத்துவ சரக்குகளையும் நோயாளிகளையும் ஏற்றி செல்கின்றன. ஏப்ரல் 20 ம் தேதி வரை பவன் ஹான்ஸ் 6537 கி.மீ தூரத்தை கடந்துள்ளதுடன் 1.90 டன் சரக்குகளைக் கொண்டு சென்றுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 186.36 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 186.36 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.92 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814292